Mnr. Fanie Venter (60), ’n oujongkêrel wat saam met me. Hannetjie Venter (79), sy ma, op hul plaas sowat 25 km van Bethal af gebly het, is gister omstreeks 08:30 deur rowers buite sy huis oorval.
Een het Venter, wat altyd ’n wapen aan hom dra vir veiligheid, onkant betrap en hom in die kop geskiet.
Pretorius vertel die rowers het mev. Venter toe met ’n wapen teen haar kop gedwing om die kluis vir hulle oop te sluit.
Van Dijk het dadelik die polisie in kennis gestel en die bure gevra om vir die rowers uit te kyk. “Maar dit was te laat. Hulle was met ’n voertuig daar en al lankal weg.”
Van Dijk sê dit blyk dat die rowers nie enigiets anders uit die huis gesteel het nie. “Die huis was nie eens omgekrap of beskadig nie. Dit lyk of hulle daar was vir wapens.”
Hy meen die booswigte het toegang tot die omheinde erf verkry deur “die slotte en kettings te knip”.
Só het ’n emosionele dr. Duncan Prinsloo eergister by Fort Schanskop in Pretoria tydens ’n gedenkdiens vir slagoffers van plaasaanvalle vertel van die nag toe hy en sy vrou deel van Suid-Afrika se misdaadstatistieke geword het.
Dieselfde koeël wat sy vrou, Laetitia (54), se dood veroorsaak het, het Prinsloo (62) in die rug getref en hom verlam gelaat.
“As dit nie was vir die genade van die Here wat jou moed gee om voort te gaan nie, sou ’n mens maklik ná só ’n voorval gaan lê.”
Benewens die emosionele skade wat sy jongste dogter opgedoen het toe sy dié nag haar ma dood in haar bed en haar pa verlam op die vloer gekry het, is hy ook nie meer die hardwerkende, gesonde veearts met ’n praktyk wat veral boere bedien het nie.
Sowat 45 mense wat op sy plaas woon en in sy praktyk werk, word ook deur moontlike werkloosheid in die gesig gestaar omdat hy nie meer sy werk ten volle kan doen nie.
Verder leef Prinsloo in sy huis op die plaas wat hy wil verkoop soos ’n gevangene omdat dit soos ’n tronk lyk.
“As jy in die nag buite toe gaan, is die vrees in jou. Jy kan nie deur slaap nie, want as jy ’n geluid hoor, is jy wakker.”
Prinsloo het gesê as hy ooit weer ’n onbekende man in sy huis kry wat hom bedreig, sal hy skiet. “Daar word van my verwag om daardie tyd van die oggend vir ’n inbreker te vra wat hy in my huis soek.
Mnr. Herman de Jager, wie se pa, Piet (65), in September 2003 op sy plaas Laatsgevonden in Levubu doodgeskiet is, het by dieselfde geleentheid gesê hy hoop dat hy eendag die mans wat sy pa vermoor het, kan vergewe sodat hy ook vergewe kan word vir die haat wat hy in hom dra.
Twee vroue het hul buurman Vrydag dood in sy huis op ’n hoewe in Meyerton aangetref nadat hy twee keer tydens ’n huisrooftog geskiet is.
Volgens Mashobane het die twee vroue Vrydag omstreeks 17:00 by McLaud se huis op sy kleinhoewe omgegaan om vir hom te sê hulle gaan inkopies doen.
“Beamptes op die toneel het ’n windbuks en flitslig naby die man se lyk gevind,” het Mashobane gesê.
Hy het bygevoeg die aanvallers moes McLaud gedwing het om die kluis oop te maak voordat hulle hom in die kombuis geskiet het.
In ’n brief gerig aan pres. Jacob Zuma het TLU SA gesê die ideaal van ’n vuurwapenvrye land is in kontras met die fisieke en sielkundige risiko’s wat deel van die daaglikse lewe in Suid-Afrika geword het.
TLU SA het ’n beroep op Zuma gedoen om die verhouding tussen die polisie in landelike gebiede en die boere te ondersoek.
TLU SA Jongboere het in ’n veiligheidsverklaring van die regering en die polisie geëis “om ernstig te besin oor hul grondwetlike verantwoordelikhede en die herhaalde beloftes om lewe en eiendom te beskerm”.
Hoedspruit - 'n Boer van Hoedspruit in Limpopo is deur sy kamervenster koelbloedig in die nek geskiet terwyl hy in die bed gelê en TV kyk het.
Mnr. Braam van der Merwe, voorsitter van Agri SA in die Hoedspruit-distrik, het gesê die aanvallers het hulle in ’n veiligheidshek voor die hoofslaapkamer vasgeloop. Hulle het om die huis gestap en die hoofslaapkamervenster met ’n graaf stukkend geslaan.
“Ons het skielik net die hande gesien wat by die gordyne verbysteek. En toe die pistool en toe die een se gesig met ’n klapmus op.”